[{"text_idx": "#000004", "text": "Koun hor bo eus afer Standing Rock e Dakota a Gleiz, lec\u2019h ma stourmas Poblou\u0300 Kentan\u0303 ar Stadou\u0300-Unanet a-enep d\u2019ur raktres eoulsan (pipeline) gant Keystone XL. D\u2019ar mare edo Kentan\u0303 Ministr Kanada, Justin Trudeau, o vont a-enep krenn politikerezh e amezeg, hag en\u0303 oc\u2019h ober prezegennou\u0300 brav ha fromus diwar-benn chen\u0303ch penn d\u2019ar vazh evit an Amerindianed, ha rein\u0303 harp gouarnamant Kanada \u2013 bro dieub ha demokratel \u2013 d\u2019ar poblan\u0303sou\u0300 genidik. War a seblant ez eus un diforc\u2019h etre ar pezh a lavaras hag ar pezh a ra."}, {"text_idx": "#000010", "text": "Tabut zo bet abaoe un nebeud miziou\u0300 etre Kanada hag ar Broadou\u0300 Unanet, o deus kaset ger da c\u2019houarnamant Trudeau o lavarout ne zouje ket e vro gwiriou\u0300 ar poblou\u0300 genidik, hag ez ae a-enep gwiriou\u0300 Mab-Den evel ma oant diazezet gant ar BU. Trudeau a zo boaz da zroukkomz a-enep Bro-Sina e-ken\u0303ver gwiriou\u0300 Mab-Den, hag a lavar alies eo poent rein\u0303 doujan\u0303s en-dro da boblou\u0300 genidik Kanada. Kentan\u0303 Ministr Kanada a lavaras e vefe heuliet penn-da-benn an UNDRIP (UN Declaration for the Rights of Indigeneous People), da lavarout eo e vefe goulennet aotre digant an dud c\u2019henidik bewech ma vefe ur raktres dre o douarou\u0300. Met a-benn ar fin he deus gouarnamant Trudeau lavaret ne lezfe ket an Amerindianed lakaat an harz war raktresou\u0300 ekonomikel ar vro."}, {"text_idx": "#000011", "text": "War a seblant n\u2019eo nemet derou\u0300 ur stourm nevez, a vo ken kriz hag hini al Lakota."}, {"text_idx": "#000020", "text": "Ha war ar rouedadou\u0300 sokial..."}]